Selle aasta laulupidu polnud päris see...
#000000
Iga viie aasta tagant meenub mulle kui väga ma oma isamaad armastan. Ei tegelikult meeldib muul ajal ka, aga sageli on mul tunne, et kõik toimuv käib üle meie peade ja mul ei ole muud teha, kui kõrvalt vaadata. Mis võimumängud käivad, kuidas rämedalt metsa maha võetakse, kuidas kütusehind aina tõuseb, kuidas on kuklas pidev hirm sõja ees, mida meedia aina võimendab. Aga siis tuleb suurele väljakule 15% Eesti eestikeelsest elanikkonnast ja laulab nii ilusaid asju minu kodumaa kohta.
#000001
Eilne laulupidu aga ei täitnud mu hinge nii nagu ma sellega alati harjunud olen olnud. Ma arvan, et tänu teletehnika võimalustele, headele kõlaritele ja teravale telepildile, oli see üks ilusamaid laulupidusid, aga ei olnud minus seda tavapärast emotsionaalsust. Kui “Ta lendas mesipuu poole” läbi sai, oli mu silm vaevu niiske. Ma tahtsin ka tunda seda, mida mõned lauljad, kelle pisaraid kaameramehed kaadrisse püüdsid. Aga siiski, ei “Ärkamise aeg” ,ei “Põhjamaa”, mitte miski.
#000005
Võiks arvata, et nüüd, kus ma olen isa, peaks vastupidi selline võimas isamaaline kontsert mu emotsioonid valla päästma. Ma arvasin ka... aga siis tulid lapsed.
#000006
Kuid Laulupidu on vinge üritus. Natuke veider oli see, et ainsana näosaate võitjatest, oli laulupidu juhtima kutsutud Valter. Ei Juss, ei Saara, ei Koit, ei Kalle, ei Mart, ei Evelin? Nende võit nagu ei olekski midagi lugenud. Aga eks see jääb korraldajate südametunnistusele.
#000011
Samuti jättis Laulupeo lõpp kuidagi kiirustatud tunde. Ma saan aru, et see läks kõvasti üle planeeritud aja, aga järsku öeldi, et tuli on kustunud (näidake, et see on kustumas), oldi laulnud just Kungla rahvast ja oligi nagu kõik. Lõpp võiks ikka olla pauguga. Kui viimane lugu oleks võinud olla Mesipuu laul, oleks ka võimas olnud. Kõigil emotsioonid laes ja tuli kustu.
#000012
“Selle aasta laulupidu polnud päris see...” on saanud 18 vastust
#000014
Käisin ise mõlemal õhtul kaare all laulmas ja noh tead, kui viimati sai käidud 12 aastat tagasi noortepeol siis seekordne kogemus oli ikka täiesti teistsugune. Kõik kõrged ootused said täidetud, kuid ei tulnud minulgi seda pisarakest “mu isamaa on minu arm” lauldes. (Aga eks kui nüüd aja maha võtta saab ja ise vaadata eks see ikka ligi tikub)
Loodetavasti õnnestub ka 5 aasta pärast sinna laulma saada ja tulevikus ka oma lastele seda emotsiooni edasi anda, sest tegelikult on see ikka võimas, kuidas täiesti võhivõõrad inimesed on ühes kohas koos ja laulavad kui ühest suust! 🙂
#000016
See tunne on tõesti kordumatu ja eriline. Siis viie aasta pärast näeme!
#000017
Ütlen ausalt, et mind on siiani mõlemad etendused külmaks jätnud. Laulukast on lapsepõlvest hirmsad mälestused- minestasin laulukaare all ja terve üritus oli megapaha olla(kuum ilm, palju rahvast jne)
Sel aastal oli aga mu oma laps esimest korda tantsupeol tantsimas ja kokkupuude asjaga oli ilmselgelt suurem. Jälgisin põnevusega kõiki etendusi, mis siis, et need kõik ühesugused 😀 Ja tuli tõdemus, et on ikka vägev asi küll. Tahaks nüüd lausa isegi järgmisel tantsukal osaleda, kuigi mul pole rahvatantsuga elus mingit isiklikku kokkupuudet olnud
#000018
Ära palun mu lastele otsa sõida. Tule niisama rääkima 🙂 Meil plaanis sel aastal ka üks kodukohvik korraldada, ka siis oled oodatud oma tögava mehega 😀
#000021
Mul kummitab siiamaani poiste ja meestekooride ühiselt esitatud Kes selle tamme istutas. Olen kõik kodused seda kaasa laulma pannud 🙂
#000023
Mul oli eile täpsemalt sama tunne. Ja just ütlesin ka oma kolmele lapsele, et vaikselt oskavad nad ainult siis olla, kui magavad või on nutiseadmes. Mis jama see on, et tänapäeva lapsed ei oska olla hetkeks tasa või ei huvitu tegelikult üldse millestki, samas tahavad kiiresti kõike teada saada.
Aga.. Olen ka korra laulupeol käinud. Meeldis ka, eriti veel see, et olin ise võru lähedalt pärit maakas ja niisama ei käinud kunagi kuskil suurlinnas. Ja tahaks ise ka kuskil kooris laulda taas. Ma ei teagi kas laulmise pärast või sellepärast, et saaks kodust välja anna teada kui mingi koori leiad ja need seal ühte häält veel juurde vajavad
#000026
Sellest pole hullu, kui võõras laps pisut niheleb. Hull pole ka see, kui võõras täiskasvanu pisut niheleb. Polu hullu, kui inimesed ajavad kõva häälega juttu kogu selle aja, kui kooriliigid vahetuvad. Aga väga hull on see, kui gruppide kaupa täiskasvanuid võtavad laulupidu nagu piknikku oma tagaaias ja laterdavad kogu kontserdi aja äärmiselt valju häälega. See rikub küll kõrvalistujate elamuse. Olin kahjuks mäe peal ja tekkide alal. Ma tõesti ei saa aru, miks inimesed, kes ei taha kontserti kuulata, ennast seal sisse seavad. Puude all oli ju ruumi, kus sõpradega suhelda ja tähtsaid äriasju telefonitsi ajada. Urr. Mulle laulupidu üleväga meeldis, aga mulle tundub tõesti, et midagi on lahti meie väliüritustel käimise kultuuriga.
#000028
see oleks tõestti naeruväärne, kui sa ttuled klassikalistt kontserti kuulama ja samal ajal keegi kõrval ei pööra sellele null tttähelepanu ega ka sellele, et oma käitumisega ei lase ka teistel muusikat nautida
#000029
Oli imeilus pidu. Väga võimas. Ma pole palju aastaid käinud, sest väikesed lapsed. Nendega ma sinna ei lähe. Seekordne Tartu laulupidu näitas ära, et keskmine poiss (12 a) pidas vastu u 1/3 aega, siis läks koju. Väiksem (6 a) 2/3 aega, siis läks isaga koju. Tütar laulis ja mina jäin nautima. Tallinnas olimegi kahekesi – tütar laulis ja mina kuulasin. Veel täna nutame mõlemad, kui peost räägime. Oli üliõige otsus poisid koju jätta. Küll nad jõuavad. Äkki siis, kui nad on suured mehed. Teiste lapsed mind ei seganud, aga ma olin lihtsalt megaõnnelik, et mul omal lapsi kaasas pole. Jäid ära pissisabad, jäätisesabad, nihelemised, kaklemised, millal-me-koju-lähmed jne. Laulupidu on ülivõimas kogemus, kui on võimalus keskenduda lauludele ja peole.
#000030
olen nõus. Mu lastel oleks kindlasti huvitav.. aga ainult esimesed 30 minutit 🙂
#000031
Ei tahaks bitchida, aga mainin, et minu jaoks oli seekord üritus puhta jama. Juba ainuüksi rahvamass ja söökide/jookide hinnad ajasid iiveldama. Käisin peaproovi vaatamas ja siis otsustasime ka seltskonnaga jehhat tõmmata. Nagu... peaks olema rahvuslik üritus, mitte rahvuslikkuse arvelt raha kogumine. Jube kahju. Me panime sõpradega seljad kokku ja käisime laup hoopis siin: Eelkõige kuna nv ei olnud mitte kuskil järjekordi! Nagu ulme, kõik olid Lauluväljakule kogunenud. Liiklus oli kole, tõesti, aga asutustes oli minumeelest superlux. Ei pidanud kuskil tunglema. Uuuu ja Vabaka all käisime selles neoontuledega minigolfis ka. Üliäge oli. Kuigi praegu mõtlen, et suht nõme siin eputada minu poolt, sa oled pereinimene, sa ei saa nii teha. Oh well, Lottemaa on tehtud: Mis järgmiseks? VembuTembumaa? Oeh, pereinimeste rõõmud.
#000032
Lase nüüd lapsel terveks saada, mida sa väntsutad!
#000037
Täname, et liitusite meie uudiskirjaga.
#000038
Blogis ilmuvad postitused paar korda nädalas, kuid peamine ja igapäevane tegevus toimub meil siiski sotsiaalmeedia kanalites Instagramis ja Facebookis
#000046